
ประเด็นการตรวจราชการของผู้ตรวจราชการกระทรวงมหาดไทย
ประจำเดือนสิงหาคม 2566  
*************************
	ลำดับ
	ประเด็นนโยบายและข้อสั่งการสำคัญ 
	หน่วยงาน
ที่เกี่ยวข้อง

	1. ประเด็นต่อเนื่องจากเดือนที่ผ่านมา
	

	1.1 
	การตรวจติดตามโครงการอำเภอบำบัดทุกข์ บำรุงสุข แบบบูรณาการอย่างยั่งยืน 
- การบันทึกข้อมูลในระบบติดตามและประเมินผลโครงการอำเภอบำบัดทุกข์ บำรุงสุข แบบบูรณาการ
อย่างยั่งยืน และโครงการหนึ่งตำบล หนึ่งหมู่บ้านยั่งยืน (Sustainable Village) 
(๑) ขอให้จังหวัดที่ยังไม่ได้ดำเนินการบันทึกโครงการ Project Brief ในระบบ DCAST เร่งบันทึกข้อมูลข้อเสนอโครงการ (Project Brief) ให้แล้วเสร็จภายในกรอบระยะเวลาที่กำหนดไว้ในแต่ละโครงการ พร้อมทั้งรายงาน
ความคืบหน้าการดำเนินงานในระบบ DCAST ทุกวันที่ ๒๐ ของทุกเดือน 
(๒) เมื่อดำเนินกิจกรรมตามข้อเสนอโครงการ (Project Brief) แล้วเสร็จ ขอให้ประชาสัมพันธ์ผ่านระบบ 
MOI WARROOM ตลอดจนสื่อประชาสัมพันธ์อื่นทั้งช่องทางออฟไลน์ เช่น หนังสือพิมพ์ท้องถิ่น หรือออนไลน์ 
เช่น Facebook, Line, Instragram, Tiktok เป็นต้น  
	- ปค.
- จว. ทุกจว.

	1.2
	การตรวจติดตามการดำเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ข้อมูลจาก TPMAP ปี ๒๕๖๖)
(๑) เน้นย้ำ ศจพ. ในทุกระดับ ทีมปฏิบัติการฯ และทีมพี่เลี้ยง ดำเนินการในกลุ่มเป้าหมายเร่งด่วน 
(คนที่ตกเกณฑ์ MPI) ในระบบ TPMAP ปี ๒๕๖๖ จำนวน ๖๕๕,๓๖๕ คน เป็นลำดับแรก  ตามแนวทางที่กรมฯ กำหนด โดยกำหนดให้แล้วเสร็จภายในวันที่ ๓๐ กันยายน ๒๕๖๖
(2) เน้นย้ำทีมปฏิบัติการฯ และทีมพี่เลี้ยง ให้มีการบันทึกข้อมูลสภาพปัญหา และกิจกรรมการให้
ความช่วยเหลือครัวเรือนเป้าหมายในระบบ TPMAP Logbook ทุกครั้งที่มีการลงพื้นที่ดำเนินกิจกรรมให้
ความช่วยเหลือ 
 (๓) กรณีพบครัวเรือนเปราะบาง กลุ่มคนตกหล่น (Exclusion error) ให้ ศจพ. ในทุกระดับ ทีมปฏิบัติการฯ 
และทีมพี่เลี้ยง บูรณาการการให้ความช่วยเหลือ พร้อมทั้งบันทึกข้อมูลครัวเรือนลงในระบบ TPMAP Logbook
	- พช.
- จว. ทุกจว.

	1.3
	การตรวจติดตามโครงการจัดทำผังภูมิสังคม เพื่อการบริหารจัดการน้ำหมู่บ้าน/ชุมชน แบบบูรณาการอย่างยั่งยืน (Geo-social Map)
(1) ขอให้จังหวัดยังไม่ประชุมคณะกรรมการระดับจังหวัดฯ ให้เร่งประชุมคณะกรรมการระดับจังหวัด
เพื่อให้เป็นไปตามแผนการดำเนินการจัดทำผังภูมิสังคมฯ 
(๒) ขอให้จังหวัดจัดกิจกรรมที่บรรจุไว้ในโครงการจัดทำผังภูมิสังคมฯ เพื่อให้เห็นผลเป็นรูปธรรมและลดปัญหาความเดือดร้อนของประชาชนอย่างน้อย อำเภอละ 1 กิจกรรม
(๓) ขอให้จังหวัดสนับสนุนโครงการ/กิจกรรม พัฒนาตามผังภูมิสังคมฯ (แบบไม่ใช้งบประมาณ/ใช้งบประมาณไม่มาก) เพื่อให้เห็นเป็นรูปธรรมและปัญหาความเดือดร้อนของประชาชนอย่างน้อย อำเภอละ 1 กิจกรรม
(4) ขอให้จังหวัดรายงานผลการดำเนินงานในระบบติดตามและนำเข้าผังภูมิสังคมฯ เป็นประจำ ทุก 15 วัน

	- ยผ.
- จว. ทุกจว.

	1.4
	การขับเคลื่อนการส่งเสริมและพัฒนาการออกกำลังกายและกีฬาเพื่อมวลชนให้เป็นวิถีชีวิต เพิ่มเติม
- ขอให้จังหวัดทุกจังหวัดดำเนินการตามมติที่ประชุมฯ ของคณะอนุกรรมการประเด็นการพัฒนาที่ 2 การส่งเสริม
และพัฒนาการออกกำลังกายและกีฬาเพื่อมวลชนให้เป็นวิถีชีวิต ดังนี้ 
(๑) รณรงค์ประชาสัมพันธ์และเชิญชวนให้ประชาชนและบุคลากรของหน่วยงานในจังหวัดออกกำลังกาย
อย่างสม่ำเสมอ อย่างน้อยสัปดาห์ละ ๓ วัน ๆ ละ 30 นาที 
(๒) แจ้งสถานศึกษาและโรงเรียนในจังหวัด ออกกำลังกายและเล่นกีฬาเพื่อมวลชนให้เป็นวิถีชีวิต 
โดยให้บุคลากรทางการศึกษา เด็กเล็ก นักเรียน และนักศึกษา ออกกำลังกายอย่างสม่ำเสมอ อย่างน้อย
สัปดาห์ละ 3 วัน ๆ ละ 30 นาที พร้อมทั้งให้เด็กเล็ก นักเรียน และนักศึกษาเชิญชวนสมาชิกในครอบครัว ประกอบด้วย พ่อ แม่ ผู้ปกครอง ฯลฯ ออกกำลังกายและเล่นกีฬาเป็นประจำต่อเนื่องและสม่ำเสมอ
(๓) ส่งเสริมให้มีการจัดมหกรรมการออกกำลังกายและกีฬา การประกวดหรือแข่งขันการออกกำลังกาย การละเล่นกีฬาพื้นบ้านให้เพิ่มมากขึ้น
(๔) พิจารณากำหนดให้มีประเด็นการส่งเสริมการออกกำลังกายและการพัฒนาการกีฬาในแผนพัฒนาจังหวัด
และแผนพัฒนาท้องถิ่น และมอบหมายให้หน่วยงานที่เกี่ยวข้องพิจารณาให้ความสำคัญจัดทำแผนงาน/โครงการ
เพื่อขับเคลื่อนการดำเนินการอย่างต่อเนื่องทุกปี
	- สนผ.สป.
- จว. ทุกจว.

	2. ประเด็นนโยบายและข้อสั่งการสำคัญ เดือนสิงหาคม 2566
	

	2.1
	การขับเคลื่อนการดำเนินงานของคณะกรรมการควบคุมผลิตภัณฑ์ยาสูบจังหวัด 			
เพื่อให้ประชาชนในพื้นที่มีสุขภาพร่างกายที่สมบูรณ์แข็งแรง มีคุณภาพชีวิติที่ดี มีความสุขอย่างยั่งยืน 
และลดภาระค่าใช้จ่ายจากการสูบบุหรี่ของประชาชน รวมถึงค่าใช้จ่ายในการรักษาพยาบาลของภาครัฐ 
จึงเน้นย้ำให้จังหวัดดำเนินการ ดังนี้ 
(1) บูรณาการร่วมกับภาคีเครือข่ายเพื่อร่วมกันแก้ไขปัญหาและผลกระทบที่เกิดขึ้นจากผลิตภัณฑ์ยาสูบ
ทุกรูปแบบในพื้นที่ และดำเนินการต่อผู้กระทำผิดกรณีบุหรี่ผิดกฎหมายโดยให้บังคับใช้กฎหมายอย่างเข้มงวด
และต่อเนื่อง  	
(2) ประชาสัมพันธ์และรณรงค์ให้เห็นถึงโทษและพิษภัยจากบุหรี่ โดยให้ข้อมูลข่าวสารเข้าถึงประชาชนให้มากที่สุด รวมทั้งกำหนดพื้นที่สาธารณะปลอดบุหรี่ตามความเหมาะสม 
(3) เน้นย้ำการให้ความสำคัญและร่วมขับเคลื่อนการดำเนินงานของคณะกรรมการควบคุมผลิตภัณฑ์ยาสูบจังหวัดอย่างสม่ำเสมอและจริงจัง
	- สนผ.สป.
- จว. ทุกจว.

	2.2
	การเบิกจ่ายงบประมาณที่กันเหลื่อมปีงบประมาณ พ.ศ. 2565 และปีงบประมาณ พ.ศ. 2566 ของสำนักงานปลัดกระทรวงมหาดไทย จังหวัดและกลุ่มจังหวัด
- ขอให้จังหวัดเร่งรัดการดำเนินการ ดังนี้
(๑) กรณีงบประมาณที่กันเหลื่อมปีงบประมาณ พ.ศ. 2565 ขอให้เร่งรัดเบิกจ่ายทุกรายการให้แล้วเสร็จภายใน
วันที่ 30 กันยายน 2566 โดยจะต้องไม่มีการขยายสัญญาเกินปีงบประมาณ พ.ศ. 2566 
(๒) กรณีงบประมาณที่ได้รับการจัดสรรจากสำนักงานปลัดกระทรวงมหาดไทย ปีงบประมาณ พ.ศ. 2566 โครงการใดที่ยังไม่ดำเนินกระบวนการจัดซื้อจัดจ้าง ขอให้เริ่มกระบวนการจัดซื้อจัดจ้าง ภายในวันที่ 11 สิงหาคม 2566 หากพบไม่สามารถดำเนินการได้ทัน ขอให้แจ้งคืนงบประมาณมายังสำนักงานปลัดกระทรวงมหาดไทย 
เพื่อสำนักงานปลัดกระทรวงมหาดไทยจะได้ดำเนินการต่อไป
(๓) กรณีงบประมาณจังหวัดและกลุ่มจังหวัดที่ได้รับจัดสรรงบประมาณ ในปีงบประมาณ พ.ศ. 2566 
หากไม่สามารถดำเนินโครงการได้ขอให้ยกเลิกโครงการดังกล่าว และพิจารณานำโครงการ
ที่มีความสำคัญและจำเป็น (Y2) มาดำเนินการแทน เพื่อดำเนินการก่อหนี้ผูกพัน (PO) ภายในวันที่ ๓๐ กันยายน 2566 
	- สนผ.สป.
- จว. ทุกจว.









	[bookmark: _Hlk97802488]ลำดับ
	ประเด็นตรวจราชการตามแผนการตรวจราชการฯ 
	หมายเหตุ

	1
	การตรวจติดตามการเตรียมความพร้อมรับสถานการณ์อุทกภัยในช่วงฤดูฝน ปี 2566  
การเผชิญเหตุ
[bookmark: _GoBack]- 	สถานการณ์อุทกภัยในช่วงฤดูฝนของจังหวัดเป็นอย่างไร 
- เมื่อเกิดหรือคาดว่าจะเกิดสถานการณ์อุทกภัย วาตภัย และดินถล่ม จังหวัดได้ดำเนินการตามแนวทาง
ดังนี้แล้วหรือไม่ อย่างไร  
(๑) จังหวัดได้มีการจัดตั้งศูนย์บัญชาการเหตุการณ์จังหวัด อำเภอ และศูนย์ปฏิบัติการฉุกเฉินท้องถิ่น 
เพื่อเป็นศูนย์ควบคุม สั่งการ และอำนวยการหลักในการระดมสรรพกำลังตลอดจนการประสานการปฏิบัติระหว่างหน่วยงานต่าง ๆ ทั้งฝ่ายพลเรือน หน่วยทหาร องค์กรปกครองส่วนท้องถิ่น และองค์กรสาธารณกุศล
แล้วหรือไม่ อย่างไร 
(๒) กรณีเขตชุมชนเมืองที่เกิดฝนตกหนักและส่งผลให้เกิดน้ำท่วมขังสร้างความเสียหายต่อทรัพย์สิน
ของประชาชน จังหวัดได้มีการดำเนินการแก้ไขปัญหาอย่างไร 
(๓) จังหวัดได้จัดชุดปฏิบัติการให้ความช่วยเหลือประชาชน แต่ละด้านให้ครอบคลุมแล้วหรือไม่ อย่างไร
- จังหวัดได้มีการถอดบทเรียนสถานการณ์อุทกภัยในช่วงฤดูฝนแล้วหรือไม่ อย่างไร 
- จังหวัดมีปัญหา/อุปสรรคในการดำเนินงานหรือไม่ หากมีปัญหา/อุปสรรคได้ดำเนินการแก้ไขปัญหา
ในระดับพื้นที่แล้วหรือไม่ อย่างไร
- ปัญหา/อุปสรรคใดที่จังหวัดไม่สามารถแก้ไขปัญหาได้และประสงค์ให้กระทรวงมหาดไทย/ส่วนราชการส่วนกลางช่วยเหลือ
- ข้อเสนอแนะเชิงพื้นที่ 
- ข้อเสนอแนะเชิงนโยบาย
 
ประเด็นเน้นย้ำ
1. สำหรับพื้นที่ที่มีฝนตกหนักต่อเนื่อง ให้จังหวัด อำเภอ ประสานการปฏิบัติกับองค์กรปกครอง        ส่วนท้องถิ่น หน่วยทหาร และหน่วยงานที่เกี่ยวข้อง เพื่อเตรียมความพร้อมและปฏิบัติการป้องกันแก้ไขปัญหาในการให้ความช่วยเหลือประชาชนตามแผนเผชิญเหตุอุทกภัยที่กำหนดไว้โดยเคร่งครัด
2. เมื่อเกิดสถานการณ์อุทกภัย ให้ปฏิบัติตามพระราชบัญญัติป้องกันและบรรเทาสาธารณภัย พ.ศ. ๒๕๕๐ แผนการป้องกันและบรรเทาสาธารณภัยแห่งชาติ พ.ศ. ๒๕๖๔ – ๒๕๗๐ และสอดคล้องตามมติคณะรัฐมนตรี       เมื่อวันที่ 9 พฤษภาคม 2566 เรื่อง มาตรการรับมือฤดูฝน ปี ๒๕๖๖ โดยการจัดตั้งศูนย์บัญชาการเหตุการณ์จังหวัด อำเภอ และศูนย์ปฏิบัติการฉุกเฉินท้องถิ่นในการให้ความช่วยเหลือประชาชน พร้อมทั้งรายงานสถานการณ์อุทกภัยให้กระทรวงมหาดไทยทราบผ่านกองอำนวยการป้องกันและบรรเทาสาธารณภัยกลาง       ตามช่องทางที่กำหนดอย่างต่อเนื่อง
	- ปภ.
- จว. ทุกจว.











	ลำดับ
	ประเด็นเพื่อการประชาสัมพันธ์
	หมายเหตุ

	1
	การประกวดผ้าลายพระราชทาน “ผ้าลายดอกรักราชกัญญา” และงานหัตถกรรม
- ขอให้จังหวัดโดยสำนักงานพัฒนาชุมชนจังหวัดศึกษากรอบแนวทางการประกวด แผนปฏิบัติการ
การดำเนินการประกวด และจัดทำประกาศรับสมัครประกวดผ้าลายพระราชทาน “ผ้าลายดอกรักราชกัญญา” และงานหัตถกรรมตามแนวทางที่กำหนด ดังนี้ 
(๑) รับสมัครระหว่างวันที่ 1 พฤษภาคม - 4 สิงหาคม 2566
(๒) ประกวดระดับภาค 
- วันที่ 19 สิงหาคม 2566 ภาคเหนือ ณ โรงแรม เซนทาราริเวอร์ไซด์ จังหวัดเชียงใหม่
- วันที่ 26 สิงหาคม 2566 ภาคกลาง ณ โรงแรม ณ เวลา จังหวัดราชบุรี
- วันที่ ๒ กันยายน 2566 ภาคใต้ ณ โรงแรม ลากูน่า แกรนด์ จังหวัดสงขลา
- วันที่ 9 - 10 กันยายน 2566 ภาคตะวันออกเฉียงเหนือ ณ มลฑาทิพย์ ฮอลล์ จังหวัดอุดรธานี
(๓) ประกวดรอบคัดเลือกระดับภาค วันที่ 23 - 24 กันยายน 2566 กรุงเทพมหานคร
(๔) ประกวดรอบ SEMI Final วันที่  ๓๐ กันยายน 2566 กรุงเทพมหานคร
(๕) ประกวดรอบ Final วันที่ 31 ตุลาคม 2566 กรุงเทพมหานคร
- ขอให้จังหวัดประชาสัมพันธ์ ส่งเสริม สนับสนุนให้ผู้ผลิต ผู้ประกอบการ OTOP ด้านผ้าไทย และงานหัตถกรรม สมัครเข้าร่วมประกวดให้เพิ่มขึ้น 

	- พช.
- จว. ทุกจว.



หมายเหตุ : 	1. ข้อเสนอแนะเชิงพื้นที่ หมายถึง ข้อเสนอแนะที่ผู้ตรวจราชการกระทรวงให้คำแนะนำต่อหน่วยรับตรวจแล้วหน่วยรับตรวจสามารถนำข้อเสนอแนะไปปฏิบัติและแก้ไขปัญหาให้ยุติได้ในพื้นที่โควิด – 19 

		2. ข้อเสนอแนะเชิงนโยบาย หมายถึง ข้อเสนอแนะที่ผู้ตรวจราชการกระทรวงรับข้อเสนอจากหน่วยรับตรวจมาเสนอผู้บังคับบัญชาเพื่อแก้ไขปัญหาในระดับนโยบายเพื่อให้ปัญหาที่เกิดขึ้นในพื้นที่ได้ข้อยุติหรือดำเนินการต่อ หรือเป็นข้อเสนอแนะของผู้ตรวจราชการกระทรวงที่ได้ค้นพบจากการตรวจราชการหรือจากปัญหาอุปสรรคในการดำเนินการของ
หน่วยรับตรวจที่ผู้ตรวจราชการนำมาเสนอผู้บังคับบัญชาพิจารณาดำเนินการอย่างใดอย่างหนึ่ง
		3. ประเด็นตรวจราชการตามแผนการตรวจราชการ หมายถึง ประเด็นสำคัญตามแผนการตรวจราชการ
ของผู้ตรวจราชการกระทรวงมหาดไทย ที่ผู้ตรวจราชการกระทรวงมหาดไทยกำหนดเพื่อตรวจติดตามผลการดำเนินงานตามแผนงาน/โครงการ ของหน่วยรับตรวจ ปัญหาอุปสรรค และให้ข้อเสนอแนะเชิงพื้นที่และเชิงนโยบาย เพื่อให้หน่วยรับตรวจนำไปปฏิบัติตามข้อเสนอแนะและรายงานผลการดำเนินงานตามข้อเสนอแนะให้ผู้บริหารทราบ
		4. ประเด็นนโยบายและข้อสั่งการสำคัญ (ประเด็นเน้นย้ำ) หมายถึง ประเด็นสำคัญตามแผนงาน/โครงการ
ที่รัฐบาลหรือกระทรวงมหาดไทยให้ความสำคัญและมอบหมายให้ผู้ตรวจราชการกระทรวงมหาดไทยกำชับหรือให้หน่วยรับตรวจเร่งดำเนินการ และรายงานผลการดำเนินงานตามประเด็นนโยบายและข้อสั่งการสำคัญให้ผู้ตรวจราชการกระทรวงมหาดไทยทราบ 
เพื่อรายงานความคืบหน้าต่อผู้บริหาร

โควิด – 19 





